6.PIELIKUMS

metodikai par publisko iepirkumu pirmspārbaužu veikšanu

sadarbības iestādei Eiropas Savienības fondu 2021.-2027.gada plānošanas periodā

(10.07.2025., Nr.4)

Metodiskais materiāls **„Iepirkuma dokumentācijas pārbaude” (Iepirkumu vadlīnijas sabiedrisko pakalpojumu sniedzējiem[[1]](#footnote-2))**

**Ja netiek konstatēta neatbilstība** **Iepirkumu vadlīniju sabiedrisko pakalpojumu sniedzējiem regulējumam un publisko iepirkumu principiem, norāda atbildi “Jā”; ja tiek konstatēta neatbilstība, norāda atbildi “Nē”.**

**Atbilde “Nav attiecināms” (N/A) atzīmējama, ja iepirkuma dokumentācijā nav izvirzīti noteikumi, jo tādus saskaņā ar normatīvo regulējumu vai arī ievērojot iepirkuma priekšmeta specifiku nav nepieciešams izvirzīt.**

**Ja tiek veikta atsevišķu iepirkuma dokumentācijas aspektu pārbaude saskaņā ar metodikā paredzēto kārtību, nepieciešams atbildēt vismaz uz metodiskā materiāla 7. un 9.sadaļā norādītajiem jautājumiem. Vienlaikus sadarbības iestāde var lemt par nepieciešamību atbildēt arī uz citās metodiskā materiāla sadaļās norādītajiem jautājumiem.**

|  |  |  |  |  |
| --- | --- | --- | --- | --- |
| **Nr.**  **p.k.** | **Pārbaudes** | **Jā/Nē/**  **Nav attiecināms (N/A)** | **Atsauce uz Iepirkumu vadlīnijām SPS** | **Komentāri** |
|  | **Vai izvēlētā iepirkuma procedūra (metode) ir atbilstoša?** |  | 1.1.p., 1.2.p., 3.1.p., 4.p., 5.1.p., 5.4.p., 5.7.p., 6.5. |  |
|  | * 1. Vai iepirkuma paredzamā līgumcena ir noteikta saskaņā ar SPSIL 14.pantu? |  |  |  |
|  | * 1. Vai nav konstatējama iepirkuma priekšmeta nepamatota apvienošana? |  |  |  |
|  | * 1. Vai iepirkums jāveic Iepirkumu vadlīniju sabiedrisko pakalpojumu sniedzējiem (turpmāk – vadlīnijas) noteiktajā kārtībā?   *Vadlīnijas ir piemērojamas, ja piegādes un pakalpojumu iepirkuma paredzamā līgumcena ir vienāda ar 42 000 euro vai lielāka, bet mazāka par 443 000 euro, kā arī, ja būvdarbu iepirkuma paredzamā līgumcena ir vienāda ar 170 000 euro vai lielāka, bet mazāka par 5 538 000 euro.*  *Vadlīniju piemērošana iepirkumam ir obligāta, ja to paredz līgums par ES struktūrfondu vai Kohēzijas fonda, EEZ finanšu instrumenta, Norvēģijas valdības divpusējā finanšu instrumenta vai Latvijas un Šveices sadarbības programmas finansētā projekta realizēšanu.*  *Vadlīnijas nepiemēro SPSIL 10., 11. un 12.pantā minētajiem līgumiem.* |  |  |  |
|  | **Vai iepirkums ir atbilstoši izsludināts?** |  | 2.7.p., 2.8.p., 2.9.5.p., 6.4., 6.6.p., 6.10.11.p. |  |
|  | * 1. Vai SPS iepirkumu vadlīniju paziņojums par iepirkumu (Paziņojums par iepirkumu, kuram nepiemēro Sabiedrisko pakalpojumu sniedzēju iepirkumu likumu) ir publicēts IUB Publikāciju vadības sistēmā, t.i., IUB tīmekļvietnē, un vai tas un iepirkuma dokumentācija satur vadlīniju 6.6.2. un 6.4.punktā minēto informāciju?   *SPS ir tiesīgs nepiemērot vadlīniju 6.6., 6.7., 6.8.,6.9. un 6.10.punkta (izņemot vadlīniju 6.10.7.-6.10.10.punktu) noteikumus vadlīniju 6.10.11.punktā minētajā gadījumā.* |  |  |  |
|  | **Ja ir izdarīti iepirkuma dokumentu grozījumi, vai tie veikti atbilstoši?** |  | 6.9.3.-6.9.6.p. |  |
|  | * 1. Vai SPS ir IUB Publikāciju vadības sistēmā publicējis SPS iepirkumu vadlīniju paziņojumu par grozījumiem? |  |  |  |
|  | **Vai ir atbilstoši noteikts piedāvājuma nodrošinājums (ja tāds paredzēts)?** |  | 6.4.12.p. |  |
|  | * 1. Vai piedāvājuma nodrošinājums ir noteikts atbilstoši: konkrētas summas veidā, nepārsniedzot 2% no attiecīgā iepirkuma paredzamās līgumcenas (ja iepirkuma priekšmets ir sadalīts daļās – no katras daļas paredzamās līgumcenas)); nodrošinājuma termiņš nepārsniedz 6 mēnešus no piedāvājumu atvēršanas dienas; nav ierobežotas piegādātāja tiesības izvēlēties veidu, kādā iesniegt piedāvājuma (attiecas arī uz saistību izpildes) nodrošinājumu?   *Nepareizi noteikta ir, piemēram, prasība, ka piedāvājuma nodrošinājumam jābūt 2% no piedāvātās līgumcenas.*  *Nosacījums par piegādātāja tiesībām izvēlēties nodrošinājuma veidu attiecas uz visu veidu saistību izpildes nodrošinājumiem (ne tikai uz līguma izpildes nodrošinājumu), piemēram, arī uz avansa, ieturējuma, garantijas laika nodrošinājumu.* |  |  |  |
|  | **Vai iepirkuma priekšmeta apraksts/tehniskās specifikācijas ir atbilstoši izstrādātas?** |  | 2.6.p., 2.9.1.p., 2.9.2.p., 6.4.4.p., 6.4.6.p. |  |
| * 1. Vai iepirkuma priekšmeta aprakstā/tehniskajās specifikācijās nav saskatāmas acīmredzamas diskriminējošas norādes? Vai tehniskās specifikācijas ir sagatavotas, ievērojot vadlīniju 6.4.4.punktā noteikto?   Ja iepirkuma dokumentācijā ir norādīti konkrēti zīmoli, specifiska izcelsme, īpaši procesi, patenti vai specifiski preču veidi, vai ir pievienota norāde „vai ekvivalents”, kas attiecas uz visām šīm atsaucēm?  *Tomēr, ņemot vērā EST spriedumā lietā C-424/23 norādīto, situācijā, kurā prasība par noteikta veida vai izcelsmes produktu, vai pat noteiktas preču zīmes produktu, vai tādu produktu, kas iegūts, pamatojoties uz konkrētu patentu vai paņēmienu, nenovēršami izriet no paša līguma priekšmeta, norādi “vai ekvivalents” būtu pieļaujams nelietot.* |  |  |  |
|  | **Vai ir atbilstoši noteikti pretendentu izslēgšanas noteikumi?** |  | 6.4.2.p.,  6.10.13.p. |  |
|  | * 1. Vai ir korekti ietverti obligātie un izvēles izslēgšanas nosacījumi?   *Iepirkuma komisija iepirkuma dokumentos kā obligātus nosacījumus pretendentu dalībai iepirkumā nosaka tos SPSIL 48.pantā minētos pretendentu izslēgšanas noteikumus, kas attiecināmi uz VID administrējamo nodokļu parādu pārbaudi (skat. arī vadlīniju 6.10.8.p.), kā arī uz pretendenta maksātnespējas procesu, saimnieciskās darbības apturēšanu vai likvidēšanu (skat. arī vadlīniju 6.10.9.p.). Minētie izslēgšanas noteikumi attiecināmi uz pretendentu un personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām. Iepirkuma dokumentācijā var pēc izvēles piemērot arī citus SPSIL 48. pantā minētos kandidātu un pretendentu izslēgšanas noteikumus, iepirkuma dokumentos paredzot to pārbaudes mehānismu, kā arī ļaujot kandidātam un pretendentam iesniegt pierādījumus uzticamības nodrošināšanai saskaņā ar SPSIL 49.panta regulējumu..*  *SPS var vai nu atsaukties uz minēto SPSIL regulējumu, vai arī uzskaitīt minētos izslēgšanas nosacījumus, bet tādā gadījumā tie ir jāuzskaita precīzi un visi.* |  |  |  |
|  | **Vai ir atbilstoši noteiktas kvalifikācijas prasības?** |  | 2.6.p., 2.9.2.p., 2.9.3.p., 6.4.3.p., 6.10.7.p. |  |
|  | * 1. Vai nav norādītas diskriminējošas prasības, piemēram, pretendentu nacionalitāte, ģeogrāfiskais izvietojums, pieredze konkrētā teritorijā, prasības, ka pretendentam jābūt reģistrētam, licencētam vai sertificētam atbilstoši Latvijas Republikas normatīvo aktu prasībām?   *Pieredze konkrētā teritorijā/valstī varētu būt prasīta īpašos izņēmuma gadījumos, ja šajā teritorijā/valstī ir kāda specifiska sistēma, īpaši, no citām valstīm atšķirīgi apstākļi (piem., klimatiskie), kuru pārzināšana nepieciešama konkrētā līguma izpildei. Jebkurā gadījumā ieteicams noteikt šīs specifiskās prasības, kuras nepieciešams pārzināt, nevis prasīt pieredzi konkrētā teritorijā.*  *Piegādātājam ir jābūt reģistrētam, licencētam vai sertificētam atbilstoši piegādātāja izcelsmes (reģistrācijas) valsts atbilstošo normatīvo aktu prasībām.* |  |  |  |
|  | * 1. 7.2. Vai atbilstoši ir noteiktas prasības piegādātāju saimnieciskajam un finansiālajam stāvoklim (piemēram, pieprasītais nepieciešamais pretendenta finanšu apgrozījums ir samērīgs attiecībā pret iepirkuma paredzamo līgumcenu; nav noteikts, ka pretendenta apgrozāmo līdzekļu koeficientam (jeb likviditātes koeficientam) obligāti jābūt lielākam nekā „1”? |  |  |  |
|  | * 1. Vai pieredzei/kvalifikācijai noteiktās prasības ir samērīgas un ir nepieciešamas līguma izpildei (piemēram, nav prasīti pārāk daudzi pieredzes līgumi vai pārāk specifisks katrs pieredzes līgums; netiek prasīta pieredze/izglītība, kas nav saistīta ar līguma priekšmetu)?   *Pretendents līguma izpildei nepieciešamo pieredzi, izpildot līguma izpildei nepieciešamos darbus ar konkrētiem tehniskajiem parametriem, varētu būt ieguvis vairāku dažādu līgumu ietvaros, kaut arī katrs no līgumiem visus minētos nosacījumus neietvertu.*  *Tiek uzskatīts, ka pieredzei trijos objektos jābūt pietiekamai adekvātu spēju apliecināšanai. Tomēr minētā pieeja neattiecas uz dažāda veida nelieliem, sistēmiskiem pakalpojumiem kā, piem., lekciju nodrošināšana.* |  |  |  |
|  | **Vai atbilstoši noteiktajām kvalifikācijas/atlases prasībām un tehniskā piedāvājuma prasībām ir noteikta iesniedzamā informācija (dokumenti)?** |  | 2.9.3.p., 6.4.2.p. |  |
|  | 8.1. Vai pieļauts iesniegt un paredzēts atzīt alternatīvus dokumentus, kas attiecas uz piegādātāja kvalifikāciju, tādiem piegādātājiem, kas nav reģistrēti Latvijā? |  |  |  |
| **8.2. Vai** prasība attiecībā uz pretendenta vai tā speciālistu kvalifikācijas apliecināšanai iesniedzamajiem dokumentiem nav noteikta tādējādi, ka netiek pieļauta arī *alternatīvu* dokumentu iesniegšana, kas pēc būtības apliecina nepieciešamo kvalifikāciju, ja piegādātājam nav pieejami SPS prasītie dokumenti? |  |  |  |
|  | **Vai ir atbilstoši noteikts piedāvājuma izvērtēšanas kritērijs?** |  | 5.5.p., 6.4.5.p. |  |
|  | * 1. Vai piedāvājumu vērtēšanas kritēriju nosacījumos ir iekļautas vienīgi tādas prasības, kuras ir pamatotas un samērīgas un kritēriji ir saistīti ar līguma priekšmetu, proti, raksturo piedāvājuma saimniecisko izdevīgumu? Vai noteiktie piedāvājuma izvērtēšanas kritēriji ir konkurenci neierobežojoši un objektīvi salīdzināmi vai izvērtējami?   *Piemēri neatbilstošiem kritērijiem:*   * *Tiek vērtēta iepriekšējā sadarbības pieredze ar SPS;* * *Tiek vērtēts saistību izpildes nodrošinājuma veids;* * *Tiek vērtēts darbu izpildes uzsākšanas termiņš;* * *Tiek vērtētas vēsturiskās sociālās iemaksas.*   *(Ja kā vienīgais piedāvājuma izvēles kritērijs ir noteikta cena, uz attiecīgo jautājumu būtu norādāma atbilde “n/a”)* |  |  |  |
|  | **Vai iepirkuma dokumentācijai ir pievienots iepirkuma līguma vai vispārīgās vienošanās projekts? Vai tas satur visu nepieciešamo informāciju?**  *Iepirkuma līguma projektā ietver informāciju par iepirkuma priekšmetu, tā apjomu un kvalitāti, līgumcenas samaksas kārtību, līguma izpildes termiņu, vietu un nosacījumiem, līgumslēdzēju pušu atbildību par līguma neizpildīšanu, līguma grozīšanas kārtību un kārtību, kādā pieļaujama atkāpšanās no līguma.*  *Izmantojot FIDIC līgumu un atsaucoties uz vispārīgajiem noteikumiem, kas tiek precizēti ar iepirkuma dokumentiem pievienotajiem speciālajiem noteikumiem, jānorāda precīza atsauce uz izmantoto FIDIC līguma redakciju.* |  | 2.9.5.p., 6.4.8.p., 6.4.9.p., 6.4.10., 7.5.p., 8.p.  Starptautisko un Latvijas Republikas nacionālo sankciju likuma 11.1panta piektā daļa |  |

1. https://www.iub.gov.lv/lv/iepirkumu-vadlinijas-sabiedrisko-pakalpojumu-sniedzejiem [↑](#footnote-ref-2)